text: El conseller d'Economia visita les instal·lacions del futur centre d'orientació LABORA a Altea
  Inicio Comarques El conseller d'Economia visita les instal·lacions del futur centre d'orientació LABORA a...
  L'alcalde d'Altea i diferents membres de l'equip de govern han rebut el conseller d'Economia sostenible, sectors productius, comerç i treball, Rafa Climent; per a la visita de les instal·lacions que el consistori ha cedit per al desenvolupament d'un centre pilot d'orientació laboral gestionat per LABORA.
  El conseller ha acudit també amb Enric Nomdedeu, secretari Autonòmic d'ocupació i director general de LABORA; i Eva Hernández, directora general de Planificació i Serveis de LABORA.
  Segons indiquen fonts municipals, el local, situat al carrer Zubeldía i de 171 metres quadrats de superfície, donarà un servei en l'àmbit d'orientació laboral a la ciutadania alteana, de la comarca i la província. Així ho ha explicat el conseller, qui ha destacat que este centre pilot d'orientació laboral arribarà a tota la província d'Alacant de manera telemàtica, però també "servirà per a qualsevol qüestió en l'àmbit laboral que es puga fer de manera presencial des d'Altea". Per a l'execució d'estes tasques, el centre comptarà amb sis treballadors.
  Quant a l'organisme municipal, per a l'alcalde Jaume Llinares, l'habilitació d'este espai suposa una millora en tots els serveis de la localitat. "Feia temps que la regidora de Foment de l'Ocupació, Mari A. Laviós, està treballant amb els serveis de LABORA pel que fa ainfraestructures i en la gestió per a donar forma a aquest projecte que ara s'ha vist reflectit en la cessió d'este espai", explica el primer edil. "Volem que la gent que utilitze estos serveis acabe incorporant-se al món laboral. Creiem que és importantíssim este centre pilot i desitgem que siga tot un èxit perquè es puga implantar en la resta de la Comunitat Valenciana", afig. A més a més, destaca que l'obertura d'esta oficina evitarà molts desplaçaments a Calp, on se situa el punt LABORA de referència.
  Artículo anteriorOntinyent posa a la venda aquest divendres les entrades per als concerts de Zoo i Smoking Souls
  Artículo siguienteLa Nucía será "Centro Colaborador Oficial" de la Federación Española de Baile Deportivo